gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7002, del 12-04-2013 (2013/3489)

Notificació de la resolució dictada en l'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3489


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de la resolució dictada en l'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. [2013/3489]  
Intentada la notificació expressa als interessats que s'indica, no havent pogut practicar-se esta, en virtut del que disposa l'article 59.4 de la Llei 30/1992, de 26 de novembre, Reguladora del Procediment Administratiu Comú, modificada per la Llei 4/1999, per mitjà del present anunci es procedix a notificar l'extracte de la resolució dictada en procediment sancionador pel director general d'Economia.  
  
Data de la resolució: 9 de gener de 2013.  
Infracció: presentació de la declaració estadisticocomptable corresponent a 2011 fora del termini establit en l'article 4 del Decret 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, en relació amb el Reial Decret 764/2010, d'11 de juny, pel qual es desplega la Llei 26/2006, de 17 de juliol, de Mediació d'Assegurances i Reassegurances Privades, en matèria d'informació estadisticocomptable i del negoci, i de competència professional.  
Tipificació: infracció lleu d'acord amb l'article 55.4 de la Llei 26/2006, de 17 de juliol, de Mediació d'Assegurances i Reassegurances Privades.  
Sanció imposada: amonestació privada d'acord amb el que establixen els articles 56 i 60 de la Llei 26/2006, de 17 de juliol, de Mediació d'Assegurances i Reassegurances Privades, i 43 del Reial Decret Legislatiu 6/2004, de 29 d'octubre, pel qual s'aprova el Text Refós de la Llei d'Ordenació i Supervisió de les Assegurances Privades.  
  
Sancionats:   
Lourdes Fernández Martínez (VP-2010-040).  
  
València, 26 de febrer de 2013.- El director general d'Economia: Rafael Sánchez Pellejero.
Diari Oficial de la Generalitat Valenciana


Sumari del DOGV 7160, del 26-11-2013 (2013/11593)

Informació pública de la modificació puntual número 9 de les normes subsidiàries de planejament.
------------------------------------------------------------------------------------------------

### Dades del document

Número de DOGV
:   7160

Data del DOGV
:   26-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11638


Data del document
:   31-10-2013

Organisme emissor
:   Ajuntament de Museros

Tipus de document
:   Anunci

Descriptors 

:   * Museros
    * pla d'urbanisme
    * administració local

Informació pública de la modificació puntual número 9 de les normes subsidiàries de planejament. [2013/11775]  
El Ple de l'Ajuntament, en sessió de 31 d'octubre de 2013, va acordar sotmetre a exposició pública, per un termini d'un mes, la modificació puntual número 9 de les normes subsidiàries de planejament de Museros. Aquesta modificació puntual tracta de realitzar una modificació de caràcter detallat sobre l'article 1.19, sobre llicències d'altres actuacions urbanístiques, en afegir un quart apartat.   
  
Es tractaria de la novena modificació puntual de les normes subsidiàries, que es fonamenta en una variació d'aspectes molt específics, que complementen, més que modifiquen substancialment, l'ordenació establerta. En concret, es pretén complementar els requisits i compromisos que hauran de formalitzar els agents públics o privats, i també, les companyies subministradores d'instalació de serveis de gas, d'electricitat, d'aigua, de telefonia, o de qualsevol altra infraestructura o servei, per la tramitació i concessió de les llicències i autoritzacions solicitades per a l'execució de les esmentades instalacions sobre domini públic, i que posteriorment, a la seua execució, necessiten ser modificades per interés general.   
Per tot això, es publica per a general coneixement, d'acord amb els articles 94 i 83.2 de la Llei 16/2005, de 30 de desembre, Urbanística Valenciana, significant que durant aqueix termini d'un mes, que es comptarà a partir de la data de la seua publicació al Diari Oficial de la Comunitat Valenciana, es podrà examinar l'expedient a l'Ajuntament, al Departament d'Urbanisme, de 09.00 a 14.00 hores, així com formular les alegacions adients.  
  
Museros, 31 d'octubre de 2013.- L'alcalde: José María Aznar Monferrer.
Diari Oficial de la Generalitat Valenciana


Sumari del DOGV 6962, del 11-02-2013 (2013/1199)

Notificació d'acord d'iniciació. Expedient sancionador número D-587/2012.
-------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1199


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-587/2012. [2013/1199]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada a continuació, ja que, després d'haver-se intentat la notificació a l'últim domicili conegut, no s'hi ha pogut practicar.  
  
  
Expedient número D-587/2012.  
Entitat o persona interessada: Dumitru Ciobanu.  
Últim domicili conegut: carrer de Colom, número 6, 3r A, 03552 Callosa d'En Sarrià (Alacant).  
Assumpte: acord d'iniciació d'expedient sancionador dictat per la directora territorial el 2 de novembre de 2012.  
  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03591 Alacant, on es pot comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.  
Si després d'haver transcorregut el termini esmentat, no ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que té d'aportar les al·legacions que estime convenients en la seua defensa o, si és el cas, d'interposar recurs, tot això dins del termini legalment establit. Transcorregut este termini sense haver fet ús d'este dret, es dictaran les resolucions oportunes.  
  
Alacant, 9 de gener de 2013. La directora territorial, p. a., el secretari territorial de la Conselleria d'Infraestructures, Territori i Medi Ambient: Antonio García-Grajalva Bernal.
Diari Oficial de la Generalitat Valenciana


Sumari del DOGV 7153, del 15-11-2013 (2013/10265)

Formalització del contracte número CNM13/SUBSE/05. Servici de neteja de l'edifici situat en c/ En Bou, 9 i 11, de València, que depén de la Conselleria de Presidència i Agricultura, Pesca, Alimentació i Aigua.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/10638


Data del document
:   01-10-2013

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número CNM13/SUBSE/05. Servici de neteja de l'edifici situat en c/ En Bou, 9 i 11, de València, que depén de la Conselleria de Presidència i Agricultura, Pesca, Alimentació i Aigua. [2013/10745]  
1. Entitat adjudicadora:  
a) Organisme: Generalitat. Conselleria de Presidència i Agricultura, Pesca, Alimentació i Aigua .  
b) Dependència que tramita l'expedient: Subsecretaria.  
c) Número d'expedient: CNMY13/SUBSE/05.  
d) Perfil del contractant: .  
2. Objecte del contracte:  
a) Descripció de l'objecte: servici de neteja de l'edifici situat en c/ En Bou, 9 i 11 de València, que depén de la Conselleria de Presidència i Agricultura, Pesca, Alimentació i Aigua.  
b) CPV: 90911200-8. Servicis de neteja en edificis.  
c) Divisió per lots i número: No hi ha lots.  
d) Butlletí o diari oficial i data de publicació de l'anunci de licitació: DOCV núm. 7019, de 8 de maig de 2013..  
3.a) Tramitació: ordinària.  
b) Procediment: obert.  
c) Forma: diversos criteris.  
4. Pressupost base de licitació:  
a) Pressupost del contracte IVA exclòs: seixanta-sis mil euros (66.000 ?).  
b) Partida d'IVA: tretze mil huit-cents seixanta euros (13.860 ?).  
c) Valor estimat: cent trenta-dos mil euros (132.000 ?).  
d) Finançat amb Fons Comunitaris: no.  
5. Formalització:  
a) Data d'adjudicació: 30 de juliol de 2013   
b) Data de formalització del contracte: 14 d'agost de 2013  
c) Contractista: Clece SA  
d) Import adjudicat: cinquanta-dos mil set-cents seixanta-set euros (52.767,00 ?)  
IVA: onze mil huitanta-un euros i set cèntims (11.081,07 ?)  
Total: seixanta-tres mil huit-cents quaranta-huit euros i set cèntims (63.848,07 ?)  
  
València, 1 de octubre de 2013.- El subsecretario, p. d. (R 25.02.2013, DOCV 28.02.2013): Rafael Sánchez Pellejero.
Diari Oficial de la Generalitat Valenciana


Sumari del DOGV 7116, del 23-09-2013 (2013/9007)

Notificació en extracte de la resolució del recurs d'alçada, referència interna R-105/2012.
-------------------------------------------------------------------------------------------

### Dades del document

Número de DOGV
:   7116

Data del DOGV
:   23-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9007


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació en extracte de la resolució del recurs d'alçada, referència interna R-105/2012. [2013/9007]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener, es fa pública la notificació, en extracte, de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació s'esmenta, ja que s'ha intentat la notificació en l'últim domicili conegut no s'ha pogut realitzar.  
  
Interessat: Anca-Roxana Mocanu.  
Últim domicili conegut: av. dels Mariners núm. 15, bl. 1, 4t, 22a. La Vila Joiosa.  
Acte administratiu: resolució que dicta el director general d'Obres Públiques, Projectes Urbans i Habitatge de 21 de desembre de 2012, del recurs d'alçada formulat per Anca-Roxana Mocanu contra la resolució denegatòria de la sol·licitud de renda bàsica d'emancipació (RBE 517) relativa a l'expedient número 1199820/03/000000/2011.  
L'expedient es troba en el Servici d'Ajudes a l'Habitatge de la Conselleria d'Infraestructures, Territori i Medi Ambient, carrer Castán Tobeñas, número 77, 46693 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este edicte en el Diari Oficial de la Comunitat Valenciana.  
  
València, 10 de setembre de 2013.- El director general d'Obres Públiques, Projectes Urbans i Habitatge: Vicente Dómine Redondo.
Diari Oficial de la Generalitat Valenciana


Sumari del DOGV 6987, del 20-03-2013 (2013/2619)

Citació a les persones interessades en el procediment d'acomiadament número 1356/2012.
--------------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2619


Organisme emissor
:   Jutjat Social Número 2 de Madrid

Tipus de document
:   Anunci

Citació a les persones interessades en el procediment d'acomiadament número 1356/2012. [2013/2619]  
Cèdula de citació a juí i a interrogatori   
Òrgan que ordena la citació: Jutjat Social número 2 de Madrid.   
  
Assumpte en què s'ordena la citació: juí número 1356/2012, promogut per María Bombín Moras.  
Sobre: acomiadament.   
Persona que se cita: Servicios Valencianos a la Dependencia, SL, en concepte de part demandada en este juí.   
Objecte de la citació: assistir als actes de conciliació i juí i, si és el cas, respondre a l'interrogatori sol·licitat per Servicios Valencianos a la Dependencia, SL, sobre els fets i les circumstàncies objecte del juí i que el tribunal declare pertinent.   
Lloc i data on ha de comparéixer: a la seu d'este Jutjat, carrer de la Princesa, 3, 28140, sala de vistes, situada en la planta segona, el dia 18 de juliol de 2013, a les 10.30 hores.   
Advertiments legals:   
1. La seua incompareixença injustificada no impedirà la realització del juí, que continuarà sense necessitat de declarar la seua rebel·lia (art. 83.3 LJS).  
Les comunicacions següents es faran en les estrades del Jutjat, excepte les que tinguen forma d'interlocutòria o sentència o es tracte de citació a termini (art. 59 LJS).  
2. Ha d'anar a juí amb tots els mitjans de prova que intente valdre's (art. 82.2 LJS).  
3. Si pretén comparéixer en el juí assistit d'advocat o representat per procurador o graduat social col·legiat, ha de manifestar-ho a este Jutjat per escrit dins dels dos dies següents a la publicació d'este edicte (art. 21.2 LJS).  
4. Si no compareix, i no justifica el motiu de la incompareixença, el tribunal podrà considerar reconeguts els fets controvertits que li perjudiquen (art. 304 de la Llei 1/2000, d'Enjudiciament Civil -LEC-, en relació amb l'art. 91 de la LJS).  
5. La publicació d'este edicte servix de citació de forma legal a la part demandada que es troba en parador desconegut.   
La persona esmentada pot examinar les actuacions en la secretaria de la celebració del juí.  
  
Madrid, 28 de febrer de 2013.- El secretari judicial: Miguel Ángel Aguilar Ramírez.
Diari Oficial de la Generalitat Valenciana


Sumari del DOGV 7112, del 17-09-2013 (2013/8865)

Convocatòria per a la provisió d'una plaça de capatàs especialista en la prevenció de la legionel·la, de caràcter temporal.
---------------------------------------------------------------------------------------------------------------------------

### Dades del document

Número de DOGV
:   7112

Data del DOGV
:   17-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8865


Data del document
:   10-09-2013

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió d'una plaça de capatàs especialista en la prevenció de la legionel·la, de caràcter temporal. [2013/8865]  
En la pàgina web de Valenciana de Aprovechamiento Energético de Residuos, SA (Vaersa), , apareixen íntegrament publicades les bases de la convocatòria per a la provisió d'una plaça de capatàs especialista en la prevenció de la legionel·la, com a personal temporal, adscrit a encomanes de gestió encarregades a la societat mercantil Vaersa, que té la consideració de mitjà propi instrumental i servei tècnic de la Generalitat.  
La documentació acreditativa dels mèrits al·legats en el currículum vítae per a optar a la plaça, hauran d'aportar-se en el moment de la presentació de la candidatura, no prenent-se en consideració la presentada amb posterioritat.  
El termini de presentació de candidatures serà de set dies naturals a comptar des de la data de publicació d'aquest anunci en el Diari Oficial de la Comunitat Valenciana.  
El procés de selecció discorrerà a través de les següents fases:  
Primera. Recepció de currículum i mèrits.  
Segona. Comprovació del compliment de les bases.  
Tercera. Prova psicotècnica.  
Quarta. Entrevista personal.  
Els successius anuncis que siguen procedents relatius a aquestes convocatòries, es publicaran en la pàgina web de Vaersa.  
  
València, 10 de setembre de 2013.- El director general de Vaersa: Enrique Simó Arnau.
Diari Oficial de la Generalitat Valenciana


Sumari del DOGV 6995, del 03-04-2013 (2013/3008)

Informació pública de l'estudi de detall per a possibilitar l'execució d'un edifici d'ús tanatori.
--------------------------------------------------------------------------------------------------

### Dades del document

Número de DOGV
:   6995

Data del DOGV
:   03-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3008


Data del document
:   25-03-2013

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * administració local
    * pla d'urbanisme

Informació pública de l'estudi de detall per a possibilitar l'execució d'un edifici d'ús tanatori. [2013/3008]  
L'Alcaldia, fent ús de les competències atribuïdes per la legislació local, en data 13 de març ha dictat la resolució següent:   
En relació amb l'estudi de detall presentat per Monterde y Antonio, SL, registre d'entrada de 27 de febrer de 2013, número 003453.  
  
Considerant que, de conformitat amb el que disposen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, si l'Administració estima sotmetre a informació pública l'estudi de detall s'anunciarà per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, per un període d'un mes, durant el qual es podran presentar al·legacions.  
De conformitat amb l'informe emés per l'arquitecta municipal i la tècnica d'administració general d'Urbanisme, de data 11 de març, en el qual es constata que l'estudi de detall conté els documents necessaris per a la seua admissió.  
I vist l'informe emés per la tècnica de medi ambient pel qual s'emet informe favorable sobre el document inicial per a l'elaboració de l'estudi d'integració paisatgística.  
Fent ús de les atribucions que em conferix l'article 21.1.s de la Llei 7/1985, de 2 d'abril, resolc:  
Sotmetre a informació pública l'estudi de detall presentat per Monterde y Antonio, SL, i redactat per Selgar Arquitectura, SLP, l'objecte del qual és possibilitar l'execució d'un edifici d'ús tanatori, per mitjà de la publicació en el Diari Oficial de la Comunitat Valenciana i en un diari no oficial d'àmplia difusió en la localitat, per període d'un mes, termini durant el qual es podran formular al·legacions.  
  
Vinaròs, 25 de març de 2013.- L'alcalde: Juan B. Juan Roig.
Diari Oficial de la Generalitat Valenciana


Sumari del DOGV 7159, del 25-11-2013 (2013/11044)

DECRET 178/2013, de 22 de novembre, del Consell, pel qual nomena secretari general del Consell Jurídic Consultiu de la Comunitat Valenciana.
--------------------------------------------------------------------------------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/11373


Data del document
:   22-11-2013

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Consell Jurídic Consultiu

DECRET 178/2013, de 22 de novembre, del Consell, pel qual nomena secretari general del Consell Jurídic Consultiu de la Comunitat Valenciana. [2013/11393]  
De conformitat amb el que establix l'article 8 de la Llei 10/1994, de 19 de desembre, de la Generalitat, i a proposta del president del Consell Jurídic Consultiu de la Comunitat Valenciana, el Consell, en la reunió del dia 22 de novembre de 2013, acorda nomenar secretari general del Consell Jurídic Consultiu de la Comunitat Valenciana Ferran García Mengual.  
  
València, 22 de novembre de 2013  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 7057, del 01-07-2013 (2013/6566)

Notificació de la sentència dictada en el procediment ordinari número 681/2012.
-------------------------------------------------------------------------------

### Dades del document

Número de DOGV
:   7057

Data del DOGV
:   01-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6566


Organisme emissor
:   Jutjat de Primera Instància i Instrucció Número 5 de Sagunt

Tipus de document
:   Edicte

Notificació de la sentència dictada en el procediment ordinari número 681/2012. [2013/6566]  
Procediment ordinari núm. 000681/2012  
De: Adquiera Servicios Financeros EFC, SA.  
Procurador: Gonzalo Sancho Gaspar.  
Contra: Liliana Mabel Villalba de Meza i Néstor Javier Meza.   
María Nieves Martínez López, secretària del Jutjat de Primera Instància i Instrucció número 5 de València, faig saber que en este Jutjat s'ha seguit el procediment ordinari a instàncies d'Adquiera Servicios Financeros EFC, SA, contra Liliana Mabel Villalba de Meza i Néstor Javier Meza, en situació de rebel·lia processal, en el qual s'ha dictat una sentència condemnatòria dels demandats mencionats, la part dispositiva de la qual diu:  
«Dispositiva  
Estime parcialment la demanda formulada pel procurador Gonzalo Sancho Gaspar, en nom i representació d'Adquiera Servicios Financeros EFC, SA, contra Néstor Javier Meza i Liliana Mabel Villalba de Meza, i condemne els demandats esmentats a pagar a l'actora la quantitat de vint-i-tres mil tres-cents tretze euros amb cinquanta-huit cèntims (23.313,58 €) de principal, més els interessos legals produïts des del venciment de l'obligació, amb imposició de les costes processals produïdes a instàncies seues a la part demandada».  
  
I atés que els demandats, Liliana Mabel Villalba de Meza i Néstor Javier Meza, es troben en parador desconegut, expedisc este edicte a fi que els valga de notificació de forma deguda.  
  
Sagunt, 19 de juny de 2013.- La secretària judicial: María Nieves Martínez López.